Suchinthana/ta-wikipedia huggingface dataset:
பொன்னேர் உழுதல்

பொன்னேர் உழுதல் (Royal Ploughing Ceremony) என்பது பருவகாலம் பார்த்து முதன் முதலாக ஏர்பிடித்து செய்யும் உழவு முறையாகும்.
இது சங்ககாலம் தொட்டே தமிழகத்தில் இருந்துவருவதை அகநானூற்று பாடல்கள் வாயிலாக அறியலாம். இதை இளங்கோவடிகள் ஏர்மங்கலம் எனக் குறிப்பிடுகிறார். முதன் முதலாக ஒரு நிலப்பகுதியில் நல்ல நாளில் ஏர் பூட்டி உழத் தொடங்குவதைப் பொன்னேர் பூட்டல் என்பர். கொங்கதேச வேளிர் தலைவர்களாலும், தாய்லாந்து, கம்போடிய, இலங்கை , பர்மிய மன்னர்களாலும் இன்றளவும்  நடத்தப்பெருகிறது.

தற்காலத்தில் தமிழ்நாட்டின் கிராமங்களில் இந்த விழாவானது சித்திரை மாதத்தில் நடத்தப்படுகிறது. இந்த நாளில் கிராமத்தில் உள்ள விவசாயிகள் தங்கள் மாடுகளை ஏரில் பூட்டி ஊர் பொது இடத்தில் வரிசையாக அணிவகுத்து உழுது பூசைசெய்து வழிபடும் வழக்கம் உள்ளது.

இன்கா நாகரிகம் 
இன்கா வேளாண்மை முறையிலும் மன்னரே புதிய விவசாய நிலங்களை முதலாவதாக உழுது தொடங்கி வைப்பார். அங்கேயும் அவர் பொன்னாலான கலப்பையையேப் பயன்படுத்துவார்.

மகதம் 
பண்டை மகதநாட்டு ஊர்களில் ஆண்டுதோறும் முதலுழவு உழும்போது, ஊர்த்தலைவன் பொன்னாற் செய்த ஏரைப் பூட்டி உழவர் வரிசையில் முதலில் நின்று, பிறர் பின்வர, ஒரு படைச்சாலோட்டித் தொடங்கிவைப்பான் என்று சொல்லப்படுகிறது.

மேலும் பார்க்க 
இன்கா வேளாண்மை

மேற்கோள்கள் 

சங்க காலச் சமூகம்
இன்கா நாகரிகம்
தமிழ்நாட்டில் வேளாண்மை
தமிழர் விழாக்கள்
இந்து சமய விழாக்கள்
இண்டிர்யாமி

இண்டிர்யாமி என்பது இன்கா நாகரிகத்தில் சூரியக்கடவுளுக்காக கொண்டாடப்பட்ட ஒரு விழாவாகும். இவ்விழாவின் போது சூரியக்கடவுளே தங்களது இருப்பிடம் வந்து வசிப்பதாக நினைப்பது இன்காக்களின் நம்பிக்கை. இந்நாளில் இன்காக்களின் தலைநகரான குசுக்கோவில் செவ்விந்தியர் அனைவரும் கூடி சூரியனை வழிபடுவர்.

மேலும் பார்க்க
இன்கா நாகரிகம்
இந்திர விழா - இவ்விழாவைப்போலவே சங்ககால தமிழகத்தில் வேளாண்மைக்காக கொண்டாடப்பட்ட விழாவாகும்.

மேற்கோள்கள்

வெளி இணைப்புகள்
 The celebration of the Sun
 Inti Raymi - Cultura Interactiva 

இன்கா நாகரிகம்
சூன் சிறப்பு நாட்கள்
இடைக்காடர்

இடைக்காடர் திருவள்ளுவ மாலையின் 54-ஆவது பாடலை இயற்றியுள்ளார். இவர் சங்ககாலப் புலவர் இடைக்காடனார் அல்லர். காலத்தால் பிற்பட்டவர்.

வாழ்க்கை 
மதுரைக்கு அருகிலுள்ள இடைக்காடு என்ற ஊாிலிருந்து வந்த சித்தர் இடைக்காடர். இடைக்கலி நாட்டைச் சேர்ந்தவர். சிறந்த உதாரணங்களோடு பாடல் பாடுவதில் வல்லவர். சோழ மன்னன் குலமுற்றத்துத் துஞ்சிய கிள்ளி வளவனைப் பற்றி (புறநானுாறு பாடல் 42) போற்றிப் பாடியுள்ளார். "ஊசிமுறி" என்ற இலக்கண நுாலையும் பாடியுள்ளார்.

தமிழ்நாட்டுச் சித்தரான இடைக்காட்டுச் சித்தர் என்பவர் வேறு, சங்க காலப் புலவரான இடைக்காடர் வேறு. இவரது வரலாறு துணியப்படவில்லை. இவர் கொங்கணர் என்பாரின் சீடர் என்றும் சித்தர்கள் காலம் எனப்படும் கிபி 10-15 ஆம் நூற்றாண்டினர் என்றும் கூறுகின்றனர். சங்க காலத்தினர் என்ற கருத்தும் நிலவுகிறது. இவரது பாடல்கள் இடைக்காட்டுச் சித்தர் பாடல் என்ற நூலிலே இடம்பெறுகின்றன.

இவா் திருவண்ணாமலையில் ஜீவ சமாதி அடைந்ததாக நம்பப்படுகிறது. ஒருமுறை, பஞசத்தின் பொழுது, நவக்கிரகங்களை இவா் வேண்டி வணங்கினார். அது இடைக்காட்டூரில் சிறிய நவக்கிரக கோவிலாக இன்றும் இருக்கிறது.

இலக்கியப் படைப்புகள் 
திருவள்ளுவ மாலையின் 54-ஆவது பாடலை இவர் இயற்றியுள்ளார்.  அது பின்வருமாறு:

 கடுகைத் துளைத்தேழ் கடலைப் புகட்டிக்
 குறுகத் தறித்த குறள்

இதையே ஒளவையார் "கடுகு' என்ற சொல்லிற்குப் பதிலாக "அணு" என்று சொல்லை மாற்றி

 அணுவைத் துளைத்தேழ் கடலைப் புகட்டிக்
 குறுகத் தறித்த குறள்
 என்று திருவள்ளுவ மாலையை நிறைவு செய்கிறார்.

 ஒளவையாரும் இடைக்காடரும் மட்டுமே, குறள் வெண்பாவில் திருவள்ளுவ மாலை பாடியுள்ளனர்.

திருவள்ளுவா் மற்றும் திருக்குறளைப் பற்றிய கருத்து 
வள்ளுவர் ஏழு சீராலான குறள் வெண்பாக்களால், வாழ்விற்குத் தேவையான அனைத்தையும் தந்துள்ளார். இது ஏழு கடல்களைக் கடுகில் துளையிட்டு அதில் புகுத்துவதற்குச் சமமானது என்று புகழ்ந்து பாடியுள்ளார். திருவள்ளுவாின் அறிவை இவ்வாறாகப் போற்றுகிறார்.

மேலும் பார்க்க 
திருவள்ளுவமாலை

சங்க இலக்கியம்

சங்கப் புலவா்கள்

மேற்கோள்கள் 

தமிழ்ப் புலவர்கள்
ரிச்சா கங்கோபாத்யாய்

ரிச்சா கங்கோபத்யாய் (ஆங்கிலம்: Richa Gangopadhyay) ஒரு இந்தியத் திரைப்பட நடிகை, மாடல் மற்றும் முன்னாள் அழகி ஆவார். சிலப்பல விளம்பரங்களில் நடித்த பிறகு, 2010 இல் தெலுங்கில் வெளிவந்த லீடர் என்ற படத்தில் அறிமுகமானார். பிறகு  நாகவல்லி மற்றும் மிரபகாய் படங்கள் மூலம் பிரபல்யம் அடைந்தார். அவரது முதல் தமிழ்ப் படமான மயக்கம் என்ன படத்தில் அவர் நடிப்பு பரவலாகப் பாராட்டப்பட்டது.

மேற்கோள்கள்

தமிழ்த் திரைப்பட நடிகைகள்‎
தெலுங்குத் திரைப்பட நடிகைகள்‎
வங்காளத் திரைப்பட நடிகைகள்
1986 பிறப்புகள்
வாழும் நபர்கள்
சேவையாக மென்பொருள்

சேவையாக மென்பொருள் (Software as a service) என்பது, மென்பொருளை சேவையாக வழங்குவது ஆகும். இந்தச் சேவை, மென்பொருள் மற்றும் அதனை சார்ந்த கருவிகள் மற்றும் இன்ன பிற சேவைகளையும், வலை சார்ந்த சேவையாக வாடிக்கையாளர்களுக்கு வழங்குவது ஆகும்.

வாடிக்கையாளர்கள் தங்களுடைய கணினியில் எந்த ஒரு மென்பொருளையும் நிறுவாமல் வெறும் உலாவியைக் கொண்டு அதனைப் பயன்படுத்தலாம்.

நிறுவனங்கள் 
ஜிமெயில், சேல்ஸ்போர்ஸ்.காம் போன்ற நிறுவனங்கள் இத்தகைய சேவையை வழங்கி வருகின்றன.

மேற்கோள்கள்

மேகக் கணிமை
தாண்டவம் (திரைப்படம்)

தாண்டவம் என்பது 2012 ஆம் ஆண்டில் விக்ரம் நடிப்பில் வெளிவந்த தமிழ்த் திரைப்படமாகும். இது ஒரு அதிரடி சாகசப் படம். யு.டி.வி மோஷன் பிக்சர்ஸ் இதனை தயாரித்தது..

கதைச் சுருக்கம் 
இந்தியாவின் உளவுப்பிரிவிவான ராவில் பணியாற்றும் விக்ரமும், ஜெகபதிபாபுவும் நண்பர்கள். திடீரென ஊரில் விக்ரமுக்கு திருமணம் நிச்சயமாகிறது. வேண்டா வெறுப்பாக வருபவர், அனுஷ்காவைப் பார்த்ததும் மனம் மாறி மணக்கிறார். திருமணமான கையோடு வேலை தொடர்பாக மனைவியுடன் லண்டன் கிளம்புகிறார். அங்கே எதிராளிகளின் சதியின் காரணமாக மனைவியையும் பார்வையையும் இழக்கிறார். அதன்பிறகு எதிரிகளை எவ்வாறு பழிவாங்குகிறார் என்பதை சண்டை சாகசங்களுடன் சொல்லியிருக்கிறார், இயக்குநர் விஜய்.

நடிகர்கள்
 விக்ரம் - சிவா
 அனுஷ்கா -  மீனாட்சி
 ஏமி ஜாக்சன் - சாரா விநாயகம்
 சந்தானம் - சத்தியன்
 லட்சுமி ராய் - கீதா
 நாசர்
 ஜெகபதி பாபு - சரத்

இசை
இப்படத்திற்கு ஜி. வி. பிரகாஷ் குமார் இசையமைத்திருந்தார். பாடல்களை நா. முத்துகுமார் எழுதியிருந்தார்.

தயாரிப்பு
இப்படத்தை விஜய் இயக்கினார்.  திரைத் தொகுப்பாளராக ஆண்டனி, ஒளிப்பதிவாளராக நீரவ்சா, கலை நாகு ஆகியோர் ஒப்பந்தம் செய்யப்பட்டனர். படத்தின் தொழில் நுட்பத்திற்காக வெளிநாட்டில் இருந்து கலைஞர்களை இறக்குமதி செய்தார் விஜய்.. மேலும் மனோகர் வர்மா என்பவர் சண்டை காட்சிகளை வடிவமைத்திருந்தார்.

மேற்கோள்களும் குறிப்புகளும் 
 

2012 தமிழ்த் திரைப்படங்கள்
இந்தியத் தமிழ்த் திரைப்படங்கள்
விக்ரம் நடித்துள்ள திரைப்படங்கள்
ஜி. வி. பிரகாஷ் குமார் இசையமைத்த தமிழ்த் திரைப்படங்கள்
நாசர் நடித்த தமிழ்த் திரைப்படங்கள்
சந்தானம் நடித்த திரைப்படங்கள்
டெல்லி கணேஷ் நடித்த திரைப்படங்கள்
தம்பி ராமையா நடித்த திரைப்படங்கள்
தேசிய நெடுஞ்சாலை 544 (இந்தியா)

தேசிய நெடுஞ்சாலை 544 (என்எச் 544) தென் இந்தியாவில் உள்ள ஒரு தேசிய நெடுஞ்சாலை. என்எச்-544 தமிழ்நாட்டின் சேலம் நகரை கோயம்புத்தூர் வழியாக கேரளாவின் கொச்சி உடன் இணைக்கிறது. என்எச்-544 இன் 340 கிமீ மொத்த தூரத்தில் 146 கி.மீ. கேரளாவிலும். 194 கி.மீ. தமிழ்நாட்டிலும் உள்ளது. இதற்கு முன்பு தேசிய நெடுஞ்சாலை 47 என்று பெயரிடப்பட்டது. 2010-க்குப் பிறகு இது தேசிய நெடுஞ்சாலை 544(NH544) என பெயர் மாற்றப்பட்டது. இது சேலம் - கொச்சி நெடுஞ்சாலை என்றும், சேலம் - கோயம்புத்தூர் நெடுஞ்சாலை என்றும் அழைக்கப்படுகிறது.

முக்கிய நகரங்கள்
 சேலம்
 பெருந்துறை
 அவிநாசி
 கோயம்புத்தூர்
 பாலக்காடு
 திருச்சூர்
 கொச்சி

மேற்கோள்கள்

இந்திய தேசிய நெடுஞ்சாலைகள்
தமிழ்நாட்டில் தேசிய நெடுஞ்சாலைகள்
ஜேம்ஸ் லவ்லாக்

இயேம்சு எப்ரைம் லவ்லாக்கு (James Ephraim Lovelock) இங்கிலாந்து நாட்டைச் சேர்ந்த ஒரு விஞ்ஞானியாவார். சுற்றுச்சூழல் ஆர்வலராகவும்  எதிர்காலவாதியாகவும் இவர் செயல்பட்டார். 1919 ஆம் ஆண்டு சூலை மாதம் 26 ஆம் தேதியன்று பிறந்தார். 2022 ஆம் ஆண்டு சூலை மாதம் 26 ஆம் தேதி வரை வாழ்ந்தார். உயிரினங்கள் பூமியில் உள்ள தங்கள் கனிம சுற்றுச்சூழலுடன் தொடர்புகொள்வதை மையமாகக் கொண்ட கையா கருதுகோளை முன்மொழிந்து மிகவும் பிரபலமானார். இக்கருதுகோள் பூமி ஒரு சுய-ஒழுங்குபடுத்தும் அமைப்பாக செயல்படுகிறது என்று கூறுகிறது. 

அமெரிக்க விண்வெளி அமைப்பான நாசாவின் பிற கோள்களை தேடும் ஆராய்ச்சிக்கான கருவிகளை இவர் வடிவமைத்து அளித்தார். அச்சமயம் இவர் பூமியின் வளி மண்டலத்தின் தன்மை அதிலிருக்கும் உயிர் கோளத்தால் மாறுபட்டுள்ளதை கவனித்தார். இதன் அடிப்படையில் வளிமண்டலம் உயிர்கோளத்துடன் ஒருங்கிணைந்து ஒரு முழுமையான அமைப்பாக இருப்பதை இவர் அறிந்தார். இதன் அடிப்படையில் இவர் 1960களில் பூமி ஒரு அதி உயிரி எனும் கருதுகோளை முன்வைத்தார். இதற்கு பண்டைய கிரேக்க தொன்மத்தின் பூமி தெய்வமாகிய கையா  எனும் பெயரை அளித்தார். இக்கருதுகோள் சர்ச்சையையும் விவாதத்தையும் அறிவியல் வட்டாரங்களில் உருவாக்கியது. ஆனால் பரப்புரை தளத்தில் சூழலியல் ஆர்வலர்களுக்கு இது ஒரு முக்கிய படிமமாக மாறியது. மானுட செயல்பாடுகளை பூமியின் சூழலியல் வரலாறு சார்ந்து அறிந்து கொள்ள ஒரு வலிமையான சட்டகமாக கையா கருதுகோள் திகழ்கிறது. இக்கருதுகோளை லவ்லாக்குடன் இணைந்து உருவாக்கிய மற்றொரு ஆராய்ச்சியாளர் லின் மர்குலிஸ். இவர் ஒரு நுண்ணுயிரியியலாளர். லவ்லாக்கின் கருதுகோள் பரிணாம அறிவியலையும் சூழலியலையும் இணைக்கிறது.

எழுதியுள்ள நூல்கள்
 1979 Gaia: A New Look at Life on Earth : கையா பூமியின் உயிர்கள் குறித்ததோர் புதிய பார்வை
 1983 Great Extinction. பெரும் உயிரழிவு (மைக்கேல் ஆலபையுடன் இணைந்து எழுதியது)
 1988 Ages of Gaia.கையாவின் காலங்கள்
 1991 Gaia: The Practical Science of Planetary Medicine. கையா: உலகளாவிய மருந்துக்கான செயல்முறை அறிவியல்
 1991: Scientists on Gaia. கையா குறித்து அறிவியலாளர்கள்
 2000: Homage to Gaia: The Life of an Independent Scientist : கையாவிற்கோர் வணக்கம்: ஒரு சுதந்திரமான அறிவியலாளனின் வாழ்க்கை (சுயசரிதை)
 2006: Gaia: Medicine for an Ailing Planet. நோயுற்ற உலகுக்கோர் மருந்து: கையா
 2006: The Revenge of Gaia: Why the Earth Is Fighting Back – and How We Can Still Save Humanity. பழிவாங்கும் கையா: திருப்பியடிக்கும் பூமியும் இப்போதும் நம்மால் மானுடத்தை காப்பாற்ற வழிகளும்
 2009: The Vanishing Face of Gaia: A Final Warning: Enjoy It While You Can. கையாவின் மறையும் முகம்:இறுதி எச்சரிக்கை: இருக்கும்வரை சந்தோஷம்.

மேற்கோள்கள்

வெளி இணைப்புகள் 

 
 
 
 
 லவ்லாக்கின் இணையத்தளம்

1919 பிறப்புகள்
அறிவியல் எழுத்தாளர்கள்
பிரித்தானிய அறிவியலாளர்கள்
வாழும் நபர்கள்
பேங்க்பஜார்.காம்

பேங்க்பஜார்.காம் (BankBazaar.com) என்பது BankBazaar.com என்பது இந்திய கிரெடிட் கார்டு தளமாகும். இந்த நிறுவனம் 2008 ஆம் ஆண்டு ஆதில் ஷெட்டி, அர்ஜுன் ஷெட்டி மற்றும் ரதி ஷெட்டி ஆகியோரால் தொடங்கப்பட்டது. இதன் நிறுவனர்கள் அமேசான், டெலாய்ட், காபிடல் ஒன் மற்றும் கிராப்ட் பூட்ஸ் போன்ற நிறுவனங்களில் பணியாற்றியவர்கள். இந்நிறுவனம், சென்னையைத் தலைமையகமாக கொண்டு இயங்குகிறது. 

வணிக நிறுவனங்கள்
மின் வணிகம்
ஹன்வெல்லை

ஹன்வெல்லை (Hanwella) ஒரு வரலாற்று சிறப்புமிக்க நகரமாகும். இது இலங்கையின் மேல் மாகாணத்தில் கொழும்பு மாவட்டத்தில் அமையப்பெற்றுள்ளது. அத்துடன் கொழும்பு - இரத்தினபுரி முதன்மைப் பாதையில் கொழும்பில் இருந்து சுமார் 29 கிமீ தொலைவில் அமைந்துள்ளது. இலங்கையின் மிக நீண்ட ஆறுகளில் ஒன்றான களனி ஆற்றுக் கரையில் இந்நகரம் அமைந்துள்ளதால் போர்த்துக்கேயரின் காலத்தில் ஹன்வெல்லை சிறப்புமிக்க நகராகக் காணப்பட்டது. அக்காலத்தில் இது சீதாவக்கை இராச்சியம் எனும் பெயர் கொண்டு அழைக்கப்பட்டது.

மேற்கோள்கள்

கொழும்பு மாவட்டத்தில் உள்ள ஊர்களும், நகரங்களும்
சுவெத்லானா அலிலுயேவா

சுவெத்லானா இயோசிஃபோவ்னா அலிலுயேவா (Svetlana Iosifovna Alliluyeva, , , அல்லது லானா பீட்டர்ஸ் (Lana Peters) (பெப்ரவரி 28, 1926 - நவம்பர் 22, 2011), என்பவர் சோவியத் தலைவர் யோசப் ஸ்டாலினின் கடைசிப் பிள்ளையும் ஒரே மகளும் ஆவார். இவர் ஸ்டாலினுக்கும் அவரது இரண்டாவது மனைவி நஜியெஸ்தா அலிலுயேவா என்பவருக்கும் பிறந்தவர். 1967 ஆம் ஆண்டில் சோவியத் ஒன்றியத்தில் இருந்து வெளியேறி ஐக்கிய அமெரிக்காவில் அரசியல் தஞ்சம் பெற்று அமெரிக்கக் குடிமகள் ஆனார்.

மேற்கோள்கள்

1926 பிறப்புகள்
2011 இறப்புகள்
அமெரிக்கர்கள்
புற்றுநோயால் இறந்தவர்கள்
சோவியத் மக்கள்
ஆர் வி எசு கலை அறிவியல் கல்லூரி

ஆர் வி எஸ் கலை அறிவியல் கல்லூரி (RVS College of Arts and Science) ISO 9001:2000 சான்றிதழ் பெற்ற சுயநிதிக் கல்லூரியாகும். இது கோயம்புத்தூரில் 1986ஆம் ஆண்டு ஆர். வி. எசு. அறக்கட்டளையால் உருவாக்கப்பட்ட கலை அறிவியல் கல்லூரியாகும்.

வரலாறு
ஆர் வி எஸ் கலை அறிவியல் கல்லூரி 1986-ல் பாரதியார் பல்கலைகழகத்தின் கீழ் தொடங்கப்பட்ட தனியார் கல்லூரியாகும்.

காலக்கோடு 
 1986: கல்லூரி திறக்கப்பட்டது.
 2001: கல்லூரிக்கு தேசிய தர மதிப்பீடு வழங்கப்பட்டது.
 2004: தன்னாட்சி தகுதி வழங்கப்பட்டது.
 2007: கல்லூரிக்கு B++ தகுதி வழங்கப்பட்டது.

வெளி இணைப்புகள் 
 கல்லூரி இணையத்தளம்
 தேர்வு முடிவுகள் வலைதளம் 
 COP தேர்வு முடிவுகள் வலைதளம்

மேற்கோள்கள்

மேலும் பார்க்க
 பாரதியார் பல்கலைக்கழகம்
கோயம்புத்தூர் மாவட்டக் கலை மற்றும் அறிவியல் கல்லூரிகள்‎
பாரதியார் பல்கலைக்கழக இணைவுக்கல்லூரிகள்
தேசிய நெடுஞ்சாலை 6

தேசிய நெடுஞ்சாலை 6, பொதுவாக என் எச் 6 என அழைக்கப்படுகிறது, இந்தத் தேசிய நெடுஞ்சாலை இந்தியாவில் மேகாலயாவில் உள்ள ஜொராபாத்தில் இருந்து மிசோரமிலுள்ள் செல்லிங் நகரம் வரை செல்கிறது. இந்நெடுஞ்சாலை மேகாலயா, அசாம் மற்றும் மிசோரம் போன்ற இந்திய மாநிலங்கள் வழியாக செல்கிறது.

இந்தத் தேசிய நெடுஞ்சாலை 6   குஜராத்,  மகாராட்டிரம், சத்தீசுகார், ஒடிசா, ஜார்க்கண்டு, மேற்கு வங்கம்ஆகிய இந்திய மாநிலங்கள் ஊடாகச் ச்செல்கிறது. இந்தத் தேசிய நெடுஞ்சாலை 6    சூரத், தூலே, ஜெய்கவோன்,  புசவால், காம்கவோன், அகோலா,  அமராவதி, நாக்பூர், பந்தாரா, ராஜ்நந்த்கவோன், துர்கா, இராய்ப்பூர், மகாசமந்த், சம்பல்பூர், கரக்பூர், கொல்கத்தா ஆகிய நகரங்களைக் கடந்து செல்கிறது.

மேற்கோள்கள் 

 Openstreetmap OpenStreetMap

வெளி இணைப்புகள்
 Old NH 6 on OpenStreetMap
 NH 6 on Google Maps
 NH 6 on MapsofIndia

இந்திய தேசிய நெடுஞ்சாலைகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சோளிங்கர் யோகநரசிம்ம பெருமாள் கோவில்

சோளிங்கர் யோகநரசிம்ம பெருமாள் கோவில்  (திருக்கடிகை) 108 வைணவ திவ்யதேசங்களில் ஒன்றாகும். மலைமேல் அமைந்துள்ள இக்கோவிலில் பெருமாள் யோக நரசிம்மர் வடிவில் உள்ளார். இம்மலைக் கோவிலுக்குச் செல்ல 1,305 படிகள் ஏறிக் கடக்க வேண்டும். இக்கோயில் சோழர்களால் கட்டப்பட்ட கோயிலாகும்.

அமைவிடம் 

தமிழ்நாடு மாநிலம், ராணிப்பேட்டை மாவட்டம், சோளிங்கபுரத்திற்குக் கிழக்கே அமைந்த சிறு குன்றுகளில் சற்று உயரமான, அடுத்தடுத்துள்ள, கிட்டத்தட்ட நானூறு அடி உயரமுள்ள ஒரு குன்றின் மேல் இருக்கிறது. எந்தத் திக்கிலிருந்து கோயிலை நெருங்கினாலும், கோயிலும் மலையும் பத்து மைல் தொலைவு வரை தெரியும். கடல் மட்டத்திலிருந்து சுமார் 177 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 13°06'52.2"N, 79°25'10.4"E (அதாவது, 13.114490°N, 79.419550°E) ஆகும்.

ஆஞ்சநேயர் கோவில் 
இம்மலைக்குக் கிழக்கே உள்ள சிறிய குன்றில் ஆஞ்சநேயர் கோவில் ஒன்றும் உள்ளது. இம்மலைக் கோவிலுக்குச் செல்ல 406 படிகள் ஏறிக் கடக்க வேண்டும். இந்த ஆஞ்சநேயர், நரசிம்மரைப் போலவே யோக நிலையில் உள்ளார்.

நிழற் படங்கள்

மேற்கோள்கள் 

108 திவ்ய தேசங்கள்
வேலூர் மாவட்டத்திலுள்ள பெருமாள் கோயில்கள்
நரசிம்மர் கோயில்கள்
வெலிங்டன் ஏரி

வெலிங்டன் ஏரி (அ) எமனேரி என்பது தமிழகத்தின் கடலூர் மாவட்டம், திட்டக்குடிக்கு அருகே புலிவலம் மற்றும் ஐவனூர் மற்றும் கீழ்ச்செருவாய் என்னும் கிராமத்தில் உள்ள ஓர் ஏரி. இது கடலூர் மாவட்டத்தில் உள்ளது, தமிழகத்தில் இரண்டாவது பெரிய ஏரி ஆகும். 25,000 ஏக்கர் நிலத்திற்கு பாசன வசதி அளிக்கிறது. சுமார் 67 கிராமம் விவசாயத்திற்கு மற்றும் குடிநீர் வசதிக்கும் முக்கிய பங்கு அளித்து வருகிறது.

வரலாறு
திட்டக்குடி-திருச்சி முக்கியச்சாலையில் கீழ்ச்செருவாய் அமைந்துள்ளது. கீழ்ச்செருவாயில் வெலிங்டன் நீர்த் தேக்கம் , 1918-ம் ஆண்டு ஆங்கிலேயர்களால் உருவாக்கப்பட்டது.  வெலிங்டன் ஏரி என்றிருந்தாலும் கூட, பரவலாக "எமினேரி" என்று அழைக்கப்டுகிறது. உருவான போது, மொத்த கொள்ளளவாக 31 அடி இருந்தது. பல ஆண்டுக்குப் பின்னர் ஏரியின் உயரம் 32 அடியாக உள்ளது. அண்மையில் ஏரியின் கரை 300 மீட்டர் நீளத்துக்கு தொடர்ந்து பூமிக்குள் அழுந்திக் கொண்டு இருந்ததால், பலவீனப்பட்டு வந்தது.  அதனால், ரூ. 30 கோடி செலவிட்டு, கரை பலப்படுத்தப்பட்டது. சீரமைப்புக்குப் பின்னர், மொத்த கொள்ளளவு 29.4 அடிதான் இருக்க வேண்டும் என அறிவுறுத்தப்பட்டுள்ளது.

தண்ணீர் வருகை
மழை பெய்தால் வெள்ளாற்று வழியாக தொழுதூர் அணைக்கட்டுக்கு தண்ணீர் வரும். அங்கு சேமித்து வைக்கப்படும் தண்ணீர் குறிப்பிட்ட அடி உயர்ந்ததும், அங்கிருந்து வெலிங்டன் ஏரிக்கு தண்ணீர் திறந்து விடப்படும்.

பாசனமுறையும் பயன்பாடும்
இந்த ஏரியானது, மேல்மட்டக் கால்வாய், கீழ் மட்டக் கால்வாய்  என இரண்டு பகுதிகளாகப் பிரித்து விவசாயத்திற்கு நீர் வழக்கப்படுகிறது.  கீழ்மட்டக் கால்வாய் மூலம் 8 ஆயிரம் ஏக்கர் நிலங்கள் பயன் அடையும். . நீர்ப்பாசனத்திற்கு மட்டுமின்றி, மீன் வளர்ப்புக்காகவும் இந்த ஏரி பெருமளவில் பயன்படுத்தப்படுகிறது

பயன்பாடு

பயிர் விளைச்சல்
 கரும்பு
 நெல்
 வாழை
 காய்கறி சாகுபடி

உயிரி வளர்ப்பு
 மீன் வளர்ப்பு

உசாத்துணை
தினமணி செய்தி
 தினத்தந்தி
 மாலைமலர்

மேலும் பார்க்க
 

கடலூர் மாவட்ட ஏரிகள்
கடலூர் மாவட்டம்
அமிர்தவர்ஷிணி

அமிர்தவர்ஷிணி இராகம் கருநாடக இசையில் பயன்படும் இராகங்களில் ஒன்றாகும். இது 65ஆவது மேளகர்த்தா இராகமாகிய, "ருத்ர" என்றழைக்கப்படும் 11ஆவது சக்கரத்தின் 5ஆவது மேளமாகிய மேசகல்யாணி இராகத்தின் ஜன்னிய இராகம் ஆகும்.

இலக்கணம்
 

 இது ஒரு ஔடவ இராகம்.
 ரிஷபம், தைவதம் வர்ஜம் என்பதனால் இது ஒரு வர்ஜ இராகம் ஆகும், உபாங்க இராகம் ஆகும்.
 அமிர்தவர்ஷிணி இராகத்தில் ஷட்ஜம், அந்தர காந்தாரம்(க3), பிரதி மத்திமம்(ம2), பஞ்சமம், காகலி நிஷாதம்(நி3) ஆகிய சுரங்கள் வருகின்றன.

திரை இசைப் பாடல்கள்
இந்த இராகத்தில் அமைக்கப்பட்ட திரை இசைப் பாடல்கள் இவை.
 "தூங்காத விழிகள் இரண்டு" - அக்னி நட்சத்திரம்

இவற்றையும் பார்க்கவும்
 ஜன்னிய இராகங்களின் பட்டியல் - அகரவரிசைப் பகுப்பு

உசாத்துணைகள் 
 Dr. S. Bhagyalekshmy, Ragas in Carnatic Music, CBH Publications, Trivandrum, Published 1990
 B. Subba Rao, Raganidhi, The Music Academy, Madras, Published 1965, 4th reprint 1996

மேற்கோள்கள்

கல்யாணியின் ஜன்னிய இராகங்கள்
ஃபிராங் ஹாரி

ஃபிராங் ஹாரி  (Frank Harry , (பிறப்பு: திசம்பர் 22 1876, இறப்பு: அக்டோபர் 27 1925) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 76 முதல்தர துடுப்பாட்டப் போட்டிகளில் கலந்து கொண்டுள்ளார். இவர் 1903-1920 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

வெளி இணைப்பு
ஃபிராங் ஹாரி  கிரிக்கட் ஆக்கைவ் - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 30, 2011.

மேற்கோள்கள்

இங்கிலாந்துத் துடுப்பாட்டக்காரர்கள்
1876 பிறப்புகள்
1925 இறப்புகள்
லன்காசையர் துடுப்பாட்டக்காரர்கள்
டர்ஹாம் துடுப்பாட்டக்காரர்கள்
மலாக்கா முத்துக்கிருஷ்ணன்

மலாக்கா முத்துக்கிருஷ்ணன் என்பவர் மலேசியத் தமிழ் எழுத்தாளர். பல ஆண்டுகளாக மலேசியத் தமிழ் ஊடகங்களில் எழுதி வருகின்றார். தமிழ்ப் பள்ளி ஆசிரியராகப் பணியாற்றிய இவர், உள் நாட்டுக் கல்லூரிகளில், பல்கலைக்கழகங்களில் கணினி ஆசிரியராகவும், ஆங்கில மொழிப் பயிற்றுநராகவும் பணியாற்றியவர்.

தமிழ் மலர் (மலேசியா) நாளிதழின் ஆசிரியர்; மலேசிய அரசாங்கத்தின் செய்தி நிறுவனமான பெர்னாமா (Berita Nasional Malaysia) தலைமை இணை ஆசிரியர்; மலாய் மெயில் (Malay Mail) துணை ஆசிரியர்; இசுடிரேட்ஸ் டைம்ஸ் (Straits Times) நாளிதழின் துணை ஆசிரியர் பொறுப்புகள் வகித்தவர்.

வாழ்க்கை வரலாறு

மலேசியத் தமிழ் எழுத்தாளர்கள்
1948 பிறப்புகள்
வாழும் நபர்கள்
ரெஜினால்ட் ஆலென் (ஆத்திரேலியா துடுப்பாட்டக்காரர்)

ரெஜினால்ட் ஆலென்  (Reginald Allen , பிறப்பு: சூலை 2 1858, இறப்பு: மே 2 1952), ஆத்திரேலியா அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிகளில் , 17 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1887 ம் ஆண்டுகளில், ஆத்திரேலிய தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

ஆத்திரேலியத் துடுப்பாட்டக்காரர்கள்
1858 பிறப்புகள்
1952 இறப்புகள்
பீட்டர் ஆலன்

பீட்டர் ஆலன்  (Peter Allan  ,   பிறப்பு: திசம்பர் 31 1935), ஆத்திரேலியா அணியின்    துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும் ,    57 முதல்தரத் துடுப்பாட்டப்  போட்டிகளிலும்  கலந்து கொண்டுள்ளார். இவர் 1965 ஆண்டுகளில் ஆத்திரேலியா தேசிய அணி  உறுப்பினராக தேர்வுத் துடுப்பாட்டப் போட்டியில் பங்குகொண்டார்.

மூலம்
 பீட்டர் ஆலன்  - கிரிக்இன்ஃபோவில் இருந்து விளையாட்டுவீரர் விபரக்குறிப்பு

ஆத்திரேலியத் துடுப்பாட்டக்காரர்கள்
1935 பிறப்புகள்
வாழும் நபர்கள்
தேசிய நெடுஞ்சாலை 3 (இந்தியா)

தேசிய நெடுஞ்சாலை 3, (National Highway 3 (India)) பொதுவாக தே. நெ. 3 எனக் குறிப்பிடப்படுகிறது. இது இந்தியாவின் தேசிய நெடுஞ்சாலை ஆகும்.

வரலாறு 
2010ஆம் ஆண்டில் இந்தியத் தேசிய நெடுஞ்சாலை ஆணையத்தால் அனைத்துத் தேசிய நெடுஞ்சாலைகளும் மறுபெயரிடப்பட்ட பின்னர், முன்னாள் தேசிய நெடுஞ்சாலை 1 மற்றும் தேசிய நெடுஞ்சாலை 70 இன் சில பகுதிகள் முன்னாள் தேசிய நெடுஞ்சாலை 21-ன் சில பகுதிகளுடன் இணைக்கப்பட்டு புதிய தேசிய நெடுஞ்சாலை 3 உருவாக்கப்பட்டது.

 பழைய தேசிய நெடுஞ்சாலை 1-ன் அட்டாரி-ஜலந்தர் பிரிவு.
 பழைய தேசிய நெடுஞ்சாலை 70 இன் ஜலந்தர்-மண்டி பிரிவு.
 பழைய தேசிய நெடுஞ்சாலை 21-ன் மண்டி-மணாலி பிரிவு.

மலைப்பாதைகள் 
தேசிய நெடுஞ்சாலை 3-ன் ஒரு பகுதி இமாச்சலப் பிரதேசம் மற்றும் இலடாக்கின் மேல் பகுதிகள் வழியாகச் சென்று சில உயரமான மலைப்பாதைகளைக் கடந்து செல்கிறது. முதல் பெரிய கணவாய் மணாலிக்குப் பிறகு வருகிறது. இது 3,978 மீட்டர் உயரத்தில் உள்ள ரோத்தங் கணவாய் ஆகும். ரோத்தங் கனவாய் குலு பள்ளத்தாக்குக்கும் இமாச்சலப் பிரதேசத்தின் லாஹால் மற்றும் ஸ்பிதி பள்ளத்தாக்குகளுக்கும் இடையே இணைப்பை வழங்குகிறது. தேசிய நெடுஞ்சாலை 3-ல் அடுத்த பெரிய கணவாய் 4,890 மீட்டர் உயரத்தில் உள்ள பராலாச்சா லா ஆகும். லேஹ் மாவட்டத்தில், தே. நெ. 3 நகீ லா (4739 மீ, 15547 அடி) லாசுலுங் லா (5064 மீ, 16616 அடி) மற்றும் டாக்லாங் லா ஆகியவற்றைக் கடந்து செல்கிறது.

வழித்தடம் 
தேசிய நெடுஞ்சாலை 3 பாதை மூன்று மாநிலங்கள் வழியாகச் செல்கிறது. 

 பஞ்சாப்

அட்டாரி, அமிருதசரசு, ஜலந்தர், ஹோஷியார்பூர்-இ. பி. எல்லை

 இமாச்சலப் பிரதேசம்

பஞ்சாப் எல்லை-காக்ரெட், அம்ப், நாதாவுன், அமீர்பூர், டௌனி தேவி, அவா தேவி, சர்க்காகாட், கோட்லி, மண்டி, குலு, மணாலி, கிராம்பூ, கெய்லோங்-சம்மு காசுமீர் எல்லை (208 கிமீ). 

 இலடாக்கு

இமாச்சலப் பிரதேச எல்லை-லேஹ் (170 கிமீ)

கட்டுமானமும் மேம்பாடும் 
ஜலந்தர் முதல் ஹோஷியார்பூர் வரையிலான பகுதியில் இரண்டு வழிச் சாலையை நான்கு வழிச்சாலையாக மேம்படுத்துவதற்கான செயல்முறை தேசிய நெடுஞ்சாலை ஆணையத்தால் தொடங்கப்பட்டது. இந்த 58 கி. மீ. நீளப் பகுதியில் ஆதம்பூர் மற்றும் ராமா மண்டியில் போக்குவரத்து நெரிசல் ஏற்படுகிறது. இந்தத் திட்டத்தில் 39.4 கி.மீ. பணிகள் பஞ்சாபின் பொதுப்பணித் துறைக்கு ஒதுக்கப்பட்டுள்ளது.

சந்திப்புகளின் பட்டியல் 

 இந்தியா/பாக்கித்தான் எல்லையில் உள்ள வாகாவில் முனையம்.
  அமிருதசரசு அருகே 
  அமிருதசரசு அருகே 
  அமிருதசரசு அருகே தே. நெ. 503அ
  ஜலந்தர் அருகே 
  ஜலந்தர் அருகே
  ஜலந்தர் அருகே தே. நெ. 70அஏ
  ஹோஷியார்பூர் அருகே 
  ஹோஷியார்பூர் அருகே தே. நெ. 503அ
  முபாரக்பூர் அருகே 
  நாடான் அருகே 
  ஹமீர்பூர் அருகே 
  ஆட் அருகே
  கிராம்பூ அருகே 
  லேஹ் அருகே  முனைய புள்ளி

ஊடாடும் வரைபடம்

மேலும் காண்க 

 லே-மணாலி நெடுஞ்சாலை
 தேசிய நெடுஞ்சாலை மேம்பாட்டுத் திட்டம்

மேற்கோள்கள்

வெளி இணைப்புகள் 

 ஓபன்ஸ்ட்ரீட்மேப்பில் என். எச். 3

இந்திய தேசிய நெடுஞ்சாலைகள்
சூலூர் பேட்டை

சூலூர் பேட்டை () இந்தியாவில் ஆந்திர பிரதேசம் மாநிலத்தில் திருப்பதி மாவட்டத்தில் அமைந்துள்ள ஒரு நகரம் ஆகும். இது ஸ்ரீஹரிக்கோட்டை ஏவுகணை நிலையத்தின் நுழைவாயிலாக உள்ளது. ”ராக்கெட் நகரம்” என்றும் அழைக்கப்படுகிறது. இந்த இடத்தில் இருந்து 83 கி.மீ. தொலைவில் சென்னை உள்ளது. சூலூர் பேட்டையில் பேசப்படும் பொதுவான மொழி தெலுங்கு

மேற்கோள்கள்

ஆந்திர ஊர்களும் நகரங்களும்
நெல்லூர் மாவட்டத்திலுள்ள மண்டலங்கள்
சசிகுமார் (இயக்குநர்)

சசிகுமார் (M. Sasikumar) (பிறப்பு: செப்டம்பர் 28, 1974)  தமிழ்த் திரைப்பட இயக்குநர், நடிகர், தயாரிப்பாளர் ஆவார். பாலா, அமீர் ஆகியோரிடம் உதவியாளராகப் பணியாற்றியுள்ளார்.

இளமைக்காலம் 
சசிகுமார் கொடைக்கானலில் செயின்ட் பீட்டர்ஸ் பள்ளியில்   படித்தார். பின்னர் மதுரையில் உள்ள வெள்ளைச்சாமி நாடார் கல்லூரியில் வணிக நிர்வாகப் படிப்பை படித்து முடித்தார். அவர் 20 வயதில் தன் மாமா கந்தசாமியிடம் திரைப்படங்களில் பணிபுரிந்தார், அவர் சேது(1999) படத்தை தயாரித்தவர். சசிகுமார் இந்த படத்திற்கான உதவி இயக்குனராக பணிபுரிந்தார். அங்கு அவர் அமீரிடம் அறிமுகமானார், மேலும் அவருக்காக ஒரு பெயரை உருவாக்கவும் உதவினார். அவர் மௌனம் பேசியதே(2002) மற்றும் ராம்(2005) படத்தில் இயக்குநர் அமீருக்கு உதவினார். அமீரின் பருத்திவீரன்(2007) இன் ஆரம்ப கட்டங்களில் அவர் சுப்பிரமணியபுரம் படத்திற்கான தனது அடித்தளத்தைத் தொடங்கினார்.

இயக்கிய திரைப்படங்கள் 
 சுப்பிரமணியபுரம் (2008)
 "ஈசன்" (2010)

தயாரித்த திரைப்படங்கள்

நடித்த திரைப்படங்கள்

மேற்கோள்கள்

புற இணைப்புகள் 

தமிழ்த் திரைப்பட இயக்குநர்கள்
தமிழ்த் திரைப்பட நடிகர்கள்
வாழும் நபர்கள்
1974 பிறப்புகள்
தென்னிந்திய பிலிம்பேர் விருதுகளை வென்றவர்கள்
மதுரைத் திரைப்பட நடிகர்கள்
தமிழ்நாட்டுத் திரைப்பட இயக்குநர்கள்
தமிழ்நாட்டுத் திரைப்படத் தயாரிப்பாளர்கள்
சசிகுமார் (ஊடகவியலாளர்)

சசிகுமார் (Sashi Kumar) கேரள மாநிலத்தைச் சேர்ந்த இந்திய ஊடக ஆளுமையாவார். இவர், இலாப நோக்கமற்ற ஊடக வளர்சி அறக்கட்டளையை நிறுவி தலைமை தாங்குகிறார். சென்னையில் மதிப்புமிக்க ஆசிய இதழியல்க் கல்லூரியை அமைத்து நடத்தி வருகிறார். 80களின் நடுப்பகுதியில் தி இந்துவின் முதல் மேற்கு ஆசிய நிருபராகவும் இருந்தார் எழுத்தாளர் என். எஸ். மாதவன் எழுதிய "வன்மரங்கல் வீழும்போல்" (பெரிய மரங்கள் விழும்போது) " என்ற சிறுகதையை அடிப்படையாகக் கொண்டு இந்தி மொழியில் காயா தரண் என்ற படத்தை இயக்கியுள்ளார். இவர் தற்போது ஆசிய இதழியல் கல்லூரியின் தலைவராக உள்ளார்.

வாழ்க்கை 
கேரளத்தின் திருச்சூர் மாவட்டத்தில் கொடுங்கல்லூர் அருகே கருபதன்னாவில் இவர் பிறந்தார்.  ஒரு செய்தி வாசிப்பாளராகவும் தயாரிப்பாளராகவும் தூர்தர்ஷனில் (டி.டி) தனது வாழ்க்கையைத் தொடங்கினார். இவர், இந்திய தொலைக்காட்சியில் மணி மேட்டர்ஸ், டானா பானா, ஜன் மன்ச் போன்ற பொருளாதாரம், அரசியல் மற்றும் கலாச்சாரம் குறித்த சுயாதீன நிகழ்ச்சிகளை எழுதி வழங்கினார்.

இவர் ஒரு பிரபலமான திரைப்பட இயக்குநருமாவார். எழுத்தாளர் என். எஸ். மாதவனின் "வன்மரங்கல் வீழும்போல்" (பெரிய மரங்கள் விழும்போது) என்ற சிறுகதையை அடிப்படையாகக் கொண்டு இந்தி மொழியில் காயா தரண் என்ற படத்தை இயக்கியுள்ளார். இந்த படம் இவருக்கு 2004 ஆம் ஆண்டின் சிறந்த அறிமுக திரைப்பட தயாரிப்பாளராக அரவிந்தன் விருதை வென்றது. இவர், இனியும் மரிச்சிட்டில்லத்தா நம்மால், பால்யகாலசகி, லௌட்ஸ்பீக்கர், என்னு நின்டே மொய்தீன், லவ் 24 X 7 ஆகிய மலையாளப் படங்களில் நடித்தார்.

நூலியல் 
 Unmediated: Essays on Media, Culture and Cinema, Tulika Books, 2014

மேற்கோள்கள்

வெளி இணைப்புகள்

கேரள எழுத்தாளர்கள்
இந்தியத் தொலைக்காட்சி தொகுப்பாளர்கள்
வாழும் நபர்கள்
திருச்சூர் மாவட்ட நபர்கள்
மலையாள நபர்கள்
ஃபிரடெரிக் ஹேர்வே (துடுப்பாட்டக்காரர், பிறப்பு 1807)

ஃபிரடெரிக் ஹேர்வே (Sir Frederick Hervey-Bathurst, 3rd Baronet, பிறப்பு: சூன் 6 1807, இறப்பு: அக்டோபர் 29 1881) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 92 முதல்தர துடுப்பாட்டப் போட்டிகளில் கலந்து கொண்டுள்ளார். இவர்  1831-1861 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

வெளி இணைப்பு 
ஃபிரடெரிக் ஹேர்வே  கிரிக்கட் ஆக்கைவ் - - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 4, 2011..

மேற்கோள்கள்

இங்கிலாந்துத் துடுப்பாட்டக்காரர்கள்
1807 பிறப்புகள்
1881 இறப்புகள்
ஹாம்ப்சையர் துடுப்பாட்டக்காரர்கள்
மெரில்பன் துடுப்பாட்ட சங்கத் துடுப்பாட்டக்காரர்கள்
ஜென்டில்மென் துடுப்பாட்டக்காரர்கள்
வடக்கு எதிர் தெற்கு துடுப்பாட்டக்காரர்கள்
மரக்கறிச் செதுக்கல்

மரக்கறிச் செதுக்கல் என்பது மரக்கறிகளில் உருவங்களை வனப்புறச் செதுக்கௌம் கலை ஆகும்.

மரக்கறிச் செதுக்கலின் தோற்றம்
மரக்கறிச் செதுக்கலின் தோற்றம் பற்றி மாறுபட்ட கருத்துகள் உள்ளன. மரக்கறிச் செதுக்கல் 700ஆண்டுகளுக்கு முன்னர் தாய்லாந்து சுகோதையில் தோன்றியதாகப் பலரும் கருதுகின்றனர். அதே வேளை இன்னொரு சாரார் அது சீனாவின் ரங் பரம்பரை (கி.மு 618-906) யினால்  மற்றும் சங் பரம்பரை(கி.மு 960-1279)யினால் உருவாக்கப்பட்டதாகக் கருதுகின்றனர்.

மேற்கோள்கள்

கலைகள்
கோட்டுத்துண்டு

வடிவவியலில் கோட்டுத்துண்டு (Line segment) என்பது  ஒரு கோட்டின் மீது அமைந்த இரு புள்ளிகளுக்கிடையேயுள்ள அக்கோட்டின் ஒரு பகுதியாகும். கோட்டுத்துண்டானது அவ்விரு புள்ளிகளுக்குமிடையே அக்கோட்டின் மீதுள்ள அனைத்துப் புள்ளிகளையும்  கொண்டிருக்கும். முக்கோணம் மற்றும் சதுரத்தின் பக்கங்கள் கோட்டுத்துண்டுகளுக்கு எடுத்துக்காட்டுகளாகும். பொதுவாக, ஒரு பலகோணத்தின் இரு உச்சிப் புள்ளிகள் அடுத்துள்ள புள்ளிகளாக இருந்தால் அவற்றை இணைக்கும் கோட்டுத்துண்டு பலகோணத்தின் பக்கமாகவும். அடுத்துள்ள புள்ளிகளாக இல்லையென்றால் பலகோணத்தின் மூலைவிட்டமாகவும் இருக்கும். கோட்டுத்துண்டின் முனைப்புள்ளிகள் வட்டம் போன்ற வளைகோடுகளின் மீது அமைந்தால் அக்கோட்டுத்துண்டானது அந்த வளைவரையின் நாண் என அழைக்கப்படும்.

வரையறை
 அல்லது  , மீதமைந்த ஒரு வெக்டர் வெளி.   மேலும்  -ன் ஓர் உட்கணம்   என்க.

 எனில்   கோட்டுத்துண்டாகும்.

இங்கு  இரு வெக்டர்கள்.

வெக்டர்கள்  மற்றும்  இரண்டும் கோட்டுத்துண்டின் முனைப்புள்ளிகள்.

சிலநேரங்களில் திறந்த மற்றும் மூடிய கோட்டுத்துண்டுகளை வேறுபடுத்திப் பார்க்கவேண்டியதாக இருக்கும். மேலே தரப்பட்ட வரையறை மூடிய கோட்டுத்துண்டைத் தரும். திறந்த கோட்டுத்துண்டினை கோட்டுத்துண்டு  -ன் உட்கணமாக பின்வருமாறு தரப்படுகிறது:

இங்கு  இரண்டும் வெக்டர்கள்..

கோட்டுத்துண்டை அதன் இரு முனைப்புள்ளிகளின் குவிச்சேர்வாக எழுதமுடியும்.

வடிவவியலில் சிலநேரங்களில், ஒரு புள்ளி B,  A மற்றும் C ஆகிய இரு புள்ளிகளுக்கிடையே அமைய வேண்டுமானால்,  என இருக்க வேண்டும் என வரையறுக்கப்படுகிறது.

எனவே A = மற்றும் C =  ஆகிய இரு முனைப்புள்ளிகளை உடைய கோட்டுத்துண்டின் சமன்பாடு:

பண்புகள்
ஒரு கோட்டுத்துண்டு இணைந்த கணம் மற்றும் வெற்றில்லா கணம்.

 ஒரு இடவியல் வெக்டர் வெளியெனில் மூடிய கோட்டுத்துண்டு  -லுள்ள ஒரு மூடிய கணமாகும். எனினும்  ஒரு பரிமாணமானதாக இருந்தால், இருந்தால் மட்டுமே திறந்த கோட்டுத்துண்டானது  -லுள்ள திறந்தகணமாக இருக்கும்.

சிதைக்கப்பட்ட நீள்வட்டமாக

ஒரு கோட்டுத்துண்டை சிற்றச்சின் நீளம் பூச்சியமாகக் கொண்டு சிதைக்கப்பட்ட ஒரு நீள்வட்டமாகக் கருதமுடியும். ஒரு நீள்வட்டத்தின் சிற்றச்சின் நீளம் பூச்சியமானால் இரு குவியங்களும் நீள்வட்டத்தின் முனைப்புள்ளிகளாகவும் மையதொலைத்தகவு ஒன்றாகவும் ஆகிறது.

மேற்கோள்கள்
David Hilbert: The Foundations of Geometry. The Open Court Publishing Company 1950, p. 4

வெளி இணைப்புகள் 

Line Segment at PlanetMath
Definition of line segment  With interactive animation
Copying a line segment with compass and straightedge 
Dividing a line segment into N equal parts with compass and straightedge Animated demonstration

வடிவவியல்
கோடு (வடிவவியல்)
நேரியல் இயற்கணிதம்
கோட்டை இராச்சியம்

ஸ்ரீ ஜயவர்த்தனபுரக் கோட்டையை மைய நிலையமாகக் கொண்டு அரசாட்சி நடைபெற்றதே கோட்டே அரசு அல்லது கோட்டே இராசதானி (Kingdom of Kotte).  இது கி.பி. 15 நூற்றாண்டுக் காலப் பகுதியில் இலங்கையில் சீராக ஆட்சி நடைபெற்ற அரசாகும். இலங்கையை ஒரு குடைக் கீழ் கொண்டு வருதற்காக ஆட்சி நடந்தேறிய கடைசி அரசும் இதுவாகும்.

கோட்டை என்பதன் பொருள் 
சிங்களத்தில் கோட்டே என்பதன் பொருள் (பாதுகாப்பு) அரண் என்பதாகும். தமிழிலும் கோட்டை என்பது அரண்மனையையே குறிக்கின்றது. இந்த வகையில் அழகேசுவரர் மூலம் கட்டப்பட்ட முதலாவது கோட்டையையும் இது குறிப்பிடப்படுகிறது.

நிறுவல் 
மேற்குக் கடற்பகுதியிலிருந்து வந்த படையெடுப்பாளர்களின் தாக்குதல்களை முறியடிக்க, மூன்றாவது விக்கிரமபாகு அரசனின் ஆட்சிக் காலத்தில் கம்பளை அரசின் அமைச்சர் அழகக்கோனார்|அழகேசுவரன் (1370–1385) மூலம் கட்டப்பட்ட இந்தப் பாதுகாப்புக் கோட்டை, பின்னர் அதாவது 1412இல் ஆறாவது பராக்கிரமபாகு மன்னன் மூலம் தலைநகராகக் கொள்ளப்பட்டது. இப்பகுதியைச் சுற்றியுள்ள சதுப்பு நிலம் மூலம் இது மிகவும் பாதுகாப்பாக அமைந்துள்ளது.

பின்னிணைப்பு 
 ஏழாவது புவனேக்குபாகு மன்னனின் கடிதம் 
 இலங்கை சிங்கள இலக்கியத்தின் பொற்காலமும் கோட்டையின் ஏழாவது பராக்கிரமபாகு மன்னனும்

மேற்கோள்கள் 

இலங்கை இராசதானிகள்
முன்னாள் முடியாட்சிகள்
நெல்லியடி மத்திய கல்லூரி

நெல்லியடி மத்திய கல்லூரி (Nelliady Central College) (முன்பு, நெல்லியடி மத்திய மகா வித்தியாலயம் (Nelliady Madhya Maha Vidyalayam)) யாழ்ப்பாண மாவட்டத்தில் நெல்லியடியில் அமைந்துள்ள பாடசாலை ஆகும். இது இலங்கையின் தேசியப் பாடசாலைகளுள் ஒன்றாகும்.

ஆரம்பம் 
நெல்லியடி மத்திய மகா வித்தியாலயம் 1921ஆம் ஆண்டில் ஆரம்பிக்கப்பட்டது.

வரலாறு 

1946ஆம் ஆண்டில் இலவசக் கல்வியின் தந்தை என அழைக்கப்படும் சி. டபிள்யூ. டபிள்யூ. கன்னங்கராவினால் 54 பாடசாலைகள் மத்திய மகா வித்தியாலயங்களாகத் தரமுயர்த்தப்பட்டன. அவற்றுள் நெல்லியடி மத்திய மகா வித்தியாலயமும் ஒன்றாகும். பின்னர்,  முன்னை நாள் அதிபர் திரு. செல்லத்துரை சேதுராஜா காலத்தில் அக்டோபர் 6, 2011இலிருந்து இக்கல்லூரியானது தேசியப் பாடசாலையாகத் தரமுயர்த்தப்பட்டது.

ஈழப் போரின்போது இலங்கையின் வடக்கு மற்றும் கிழக்கில் உள்ள பெரும்பாலான பள்ளிகளைப் போலவே இந்தக் கல்லூரியும் கடுமையாகப் பாதிக்கப்பட்டது. ஈழப்போரின்போது இக்கல்லூரியில் இலங்கை இராணுவம் நிலை கொண்டு அதன் முகாமாக பயன்படுத்தியது.  1987 ஆம் ஆண்டு யூலை 5 ஆம் திகதி இலங்கை இராணுவ முகாம் மீது விடுதலைப் புலிகளால் நெல்லியடி சமர் மேற்கொள்ளபட்டது. அப்போது வெடிபொருட்கள் நிரப்பப்பட்ட சிறிய ட்ரக் வண்டியை கப்டன் மில்லர் ஓட்டிச் சென்று, இலங்கையின் முதலாவது தற்கொலைத் தாக்குதல் இப்பாடசாலையில் நகழ்த்தப்பட்டது.

இங்கு படித்தவர்கள்
ஏ. கே. கருணாகரன், கருநாடக இசைப் பாடகர்
நெல்லை க. பேரன், எழுத்தாளர்
த. ஆனந்தமயில், எழுத்தாளர்
கி. சிவநேசன், அரசியல்வாதி
செ. யோகராசா, எழுத்தாளர்

பாடசாலைப் பண் 
"வாழ்க வாழ்க வாழ்கவே..." 
இயற்றியவர பண்டிதர் க. வீரகத்தி
              பல்லவி
வாழ்க வாழ்க வாழ்கவே
எங்கள் கலைக் கோயிலென்றும்
வாழ்க வாழ்க வாழ்கவே
            அனுபல்லவி
நெல்லியடி மத்தியகல்லூரியாலயம்
நிகரில்லாத கலையினூற்று குருகுலபீடம்
               சரணம்
கண்விழித்த கமலமன்னர்

கவர்ச்சிபொங்கும் பார்வையும்

மெள்ள மெள்ள சொரிந்து நிற்கும் 

மேன்மைமிக்க குரவர்கள் 

செல்வமென்று போற்றுமெங்கள்

உயிரில்வாழும் செந்தமிழ் 

அல்லல் நீக்கி ஆடசிகாண

அருள் வழங்கும் வாணியாய்

இதையும் பார்க்க
 தேசியப் பாடசாலைகள் (இலங்கை)

மேற்கோள்கள்

வெளி இணைப்புகள் 
பழைய மாணவர் சங்கம்  , நெல்லியடி மத்திய மகா வித்தியாலயத்தின் பழைய மாணவர் சங்கத்தின் (கனடா) இணையத்தளம்

இலங்கையின் தேசிய பாடசாலைகள்
யாழ்ப்பாண மாவட்டப் பாடசாலைகள்
ஹீரோ மோட்டோ கார்ப்

ஹீரோ மோட்டோ கார்ப்  (, ) முன்னதாக ஹீரோ ஹோண்டா என்பது இந்தியாவைச் சேர்ந்த ஒரு விசையுந்து மற்றும் ஸ்கூட்டர் உற்பத்தி செய்யும் நிறுவனம் ஆகும். ஹீரோ ஹோண்டா 1984 இல் இந்தியாவைச் சேர்ந்த ஹீரோ சைக்கிள்ஸ் நிறுவனம் மற்றும் ஜப்பான் நாட்டைச் சேர்ந்த ஹோண்டா நிறுவனம் ஆகியவற்றால் ஒரு கூட்டு நிறுவனமாக தொடங்கப்பட்டது.  இந்த நிறுவனம் தற்போது இந்தியாவின் மிகப்பெரிய இரு சக்கர வாகன உற்பத்தியாளராக உள்ளது. 2010-ம் ஆண்டில் வர்த்தக் கூட்டை முறித்துக் கொள்ள ஹோண்டா நிறுவனம் முடிவு செய்தது. இதையடுத்து ஹீரோ நிறுவனம் ஹோண்டாவிடம் இருந்த அனைத்து பங்குகளையும் வாங்கிக் கொண்டது. 2011-ம் ஆண்டு ஆகஸ்ட் மாதம் ஹீரோ ஹோண்டா நிறுவனம் ஹீரோ மோட்டோ கார்ப் என்ற புதிய பெயர் பெற்றது.

பேட்டரி ரிக்‌ஷா 
2015 ஆம் ஆண்டு ஏப்ரல் மாதம் 2 ஆம் திகதி இந்த நிறுவனம் பேட்டரியில் இயங்கும் ரிக்‌ஷவை அறிமுகப்படுத்தியுள்ளது.

ஹீரோ மோட்டோகார்ப் விடா 
எலக்ட்ரிக் இருசக்கர வாகனங்களை ஹீரோ மோட்டோகார்ப் பிராண்டில் வெளியிடாமல் குடும்பங்களுக்கு இடையில் உள்ள ஒப்பந்தம் காரணமாக புதிதாக விடா மொபைலிட்டி என்ற பிராண்டை உருவாக்கி முதல் ஹீரோ விடா வி1 புரோ மின் ஸ்கூட்டர் வெளியிடப்பட்டது.

ஹீரோ மோட்டோகார்ப் மற்றும் ஹார்லி-டேவிட்சன் 
ஹீரோ மோட்டோகார்ப்பின் பிரீமியம் சந்தைக்கு அமெரிக்காவின் ஹார்லி-டேவிட்சன்   நிறுவனத்துடன் இணைந்து வெளியிடப்பட்டுள்ள X440 பைக் மாடலை தொடர்ந்து ஹீரோ மேவ்ரிக் 440 என்ற மாடலும் வெளியிடப்பட்டுள்ளது.

மேற்கோள்கள்

வெளி இணைப்புகள் 

 அதிகாரப்பூர்வ வலைத்தளம்

இந்திய நிறுவனங்கள்
இந்தியத் தானுந்து வணிக நிறுவனங்கள்
நிப்டி_50_நிறுவனங்கள்
நாமல் ராசபக்ச

இலட்சுமன் நாமல் ராசபக்ச (Laxman Namal Rajapaksa; , பிறப்பு: ஏப்ரல் 10, 1986) இலங்கை அரசியல்வாதியும் நாடாளுமன்ற உறுப்பினரும் ஆவார். இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலிலும், 2015 பொதுத் தேர்தலிலும் ஐக்கிய மக்கள் சுதந்திர முன்னணி  சார்பில்  அம்பாந்தோட்டை  மாவட்டத்திலிருந்து மக்களால் தெரிவு செய்யப்பட்ட உறுப்பினர் ஆவார். 2020 பொதுத் தேர்தலில்  இலங்கை பொதுசன முன்னணி சார்பில் போட்டியிட்டு அம்பாந்தோட்டை மாவட்டத்தில் அதிக விருப்பு வாக்குகளை பெற்றார். 2020 - 2022 காலகட்டத்தில், இளைஞர் மற்றும் விளையாட்டுத்துறை அமைச்சராகப் பதவியில் இருந்தார்.

வாழ்க்கைக் குறிப்பு 
இவர் பௌத்த மதத்தைச் சேர்ந்தவர். இலங்கை முன்னாள் குடியரசுத் தலைவர் மகிந்த ராசபக்சவின் மகன் ஆவார்.

மேற்கோள்கள்

உசாத்துணைகள்
 நாமல் ராஜபக்ச நாடாளுமன்ற  உத்தியோகபூர்வ இணையத்தளம்

இலங்கை அரசியல்வாதிகள்
1986 பிறப்புகள்
இலங்கையின் 14வது நாடாளுமன்ற உறுப்பினர்கள்
இலங்கையின் 15வது நாடாளுமன்ற உறுப்பினர்கள்
இலங்கையின் 16வது நாடாளுமன்ற உறுப்பினர்கள்
இலங்கையின் 17வது நாடாளுமன்ற உறுப்பினர்கள்
ராஜபக்ச குடும்பம்
அம்பாந்தோட்டை மாவட்ட நபர்கள்
வாழும் நபர்கள்
தொழில்சார் சுகநலம்

தொழில்சார் சுகநலம் பணியிடத்தில் சுகநலம் மற்றும் பாதுகாப்பு தொடர்பான அம்சங்களுடன் தொழில் சார் ஆபத்துக்களைத் தடுப்பதற்கான முதன்மை முறைகள் பற்றியும் வலுவான கவனம் செலுத்துகிறது. தொழில் தளத்தில் இருக்கும் ஆபத்தினை உண்டுபண்ணும் காரணிகளால் ஏற்படும் புற்றுநோய்கள், விபத்துக்கள், என்பு சார் நோய்கள் மற்றும் சுவாச நோய்கள் தொடர்பான விடயங்களும் காது கேளாமை, இரத்த ஓட்ட நோய்கள், மன அழுத்தம் மற்றும் தொற்றுநோய்களும் தொழில்சார் சுகநலத்தின் பிரதான அம்சங்கள் ஆகும்.

வேலைவாய்ப்பு, வேலைத் தளச் சூழல், வேலை நேரம், சம்பளம், மகப்பேறு விடுப்பு பற்றிய பணியிட கொள்கைகள், சுகநலம் ஊக்குவிப்பு மற்றும் பாதுகாப்பு விதிகள் முதலியனவும் ’தொழில்சார் சுகநலம்’ என்னும் விடயத்தில் உள்ளடக்கப்பட்டுள்ளன.

மேற்கோள்கள்

சுகாதாரம்
வாய்ச் சுகாதாரம்

வாய்ச் சுகாதாரம் என்பது நீடித்த முரசு வலி, வாய்ப் புற்றுநோய், தொண்டைப் புற்றுநோய், வாய்ப் புண்கள் மற்றும் பிளவு உதடு, ஈறு அழற்சி, பற் சிதைவு, பற்சொத்தை, பல் இழப்பு போன்ற பிறப்புக் குறைபாடுகள் இல்லாதிருப்பதாகும்.

வாய்க்குழி நோய்களினை உண்டாக்கும் ஆபத்து காரணிகள் ஆரோக்கியமற்ற உணவு, புகையிலை பயன்பாடு, தீங்கு விளைவிக்கக்கூடிய அளவில் மது அருந்துதல், மற்றும் மோசமான வாய்ச் சுகாதாரம் என்பனவாகும்.

மேற்கோள்கள்

சுகாதாரம்
விசையுந்து

விசையுந்து இலங்கை வழக்கு உந்துருளி (மேலும் மோட்டார்பைக், பைக், அல்லது இருசக்கர வண்டி என்றும் அழைக்கப்படுகிறது) என்பது ஒரு ஒற்றை தட, இரு சக்கர இயக்க வாகனம் ஆகும். விசையுந்து அவை வடிவமைக்கப்பட்ட வேலையை பொறுத்து கணிசமாக வேறுபடும்.

விசையுந்து, மோட்டார் இணைக்கப்பட்ட போக்குவரத்து வாகனங்களிலேயே மிகவும் விலை மலிவானதாக பல்வேறு நாடுகளில் கிடைக்கின்றன. விசையுந்து உலகில் மக்களால் அதிகம் வாங்கபெறும் மற்றும் பயன்படுத்தப்படும் இயக்க வாகனமாகும். உலகில் தோராயமாக 200 மில்லியன் (20 கோடி) விசையுந்துகள் உள்ளது. அதாவது ஆயிரம் மக்களுக்கு 33 விசையுந்துகள் உள்ளது. அதே வேளையில் உலகில் 59 கோடி நான்கு சக்கர வாகனங்கள் உள்ளது. அதாவது ஆயிரம் மக்களுக்கு 91 நான்கு சக்கர வாகனங்கள் உள்ளது.
பெரும்பாலான விசையுந்துகள் (58%) கிழக்கு மற்றும் தெற்காசிய நாடுகளிலும் ஜப்பான் நீங்கலான ஆசியா பசிபிக் நாடுகளிலும் உள்ளது. அதே வேளையில் 33% நான்கு சக்கர வாகனங்கள் அமெரிக்க மற்றும் ஜப்பானில் உள்ளது.2006 ஆம் ஆண்டின் கணக்கின்படி சீனாவில் 5.4 கோடி விசையுந்துகள் உள்ளது. சீனா ௨.௨ கோடி விசையுந்துகளை உற்பத்தி செய்கிறது.

வரலாறு 
முதல் உள் எரி பொறியல் இயங்கும் பெட்ரோல் விசையுந்து, ஜெர்மன் அறிவியல் கண்டுபிடிப்பளர்கள் காட்‌லீப் டேம்‌லர் மற்றும் வில்‌ஹெல்ம் மாய்பச் ஆகியோரால் 1885 ஆம் ஆண்டு உருவாக்கப்பட்டது.அதன் பெயர் பெர்ட்ரோலியம் ரேடுவேகேன் அல்லது டேம்‌லர் ரேடுவேகேன்.

மேற்கோள்கள்

வெளி இணைப்புகள் 
சாலைப் போக்குவரத்து
விசையுந்துகள்
மதுரை எஸ். சோமசுந்தரம்

மதுரை எஸ். சோமசுந்தரம் (9 பெப்ரவரி 1919 – 9 திசம்பர் 1989), தமிழ்நாட்டைச் சேர்ந்த கருநாடக இசைப் பாடகர் ஆவார். இவர் மதுரை சோமு என்ற பெயருடன் அழைக்கப்பட்டார்.

ஆரம்பகால வாழ்க்கை 
மதுரை சோமு கலைக்குடும்பம் ஒன்றில் சச்சிதானந்தம் பிள்ளை, கமலாம்பாள ஆகியோருக்குப் பிறந்தார். இவருடைய பாட்டனார் சுந்தரராஜப் பிள்ளை, பாட்டியார் நாகரத்தினம்மாள். தந்தையாருக்கு இவர் 10வது பிள்ளை. பெற்றோர்கள் இவரை பரமசிவம் என்று அழைத்தனர்.

தனது இசைப் பயிற்சியை சேச பாகவதர், அபிராம சாஸ்திரி மற்றும் சித்தூர் சுப்ரமண்யம் பிள்ளை ஆகியோரிடமிருந்து பெற்றார். சித்தூர் சுப்பிரமணியம் பிள்ளை சென்னை, புரசைவாக்கம் வல்லம் பங்காருச் செட்டித் தெருவில் குடியிருந்தார். அவரது வீட்டிலேயே 14 ஆண்டுகள் தங்கி இசைப் பயிற்சி பெற்றார்.

திருமணம் 
1947 இல் திருக்கருகாவூர் வித்துவான் குருநாதபிள்ளை என்பவரின் பேத்தியும், சக்திவேல் பிள்ளை என்பவரின் மகளுமான சரோஜா என்பவரைத் திருமணம் புரிந்தார்.

தொழில் வாழ்க்கை 
இவர் தனது முதல் கச்சேரியை 1934 ஆம் ஆண்டு திருச்செந்தூரில் நிகழ்த்தினார். இவர் வாய்ப்பாட்டில் மட்டுமல்லாமல், மிருதங்கம், கஞ்சிரா போன்ற இசைக்கருவிகளிலும் சிறந்த பயிற்சி உடையவர். 1979 ஆம் ஆண்டில் திருவாவடுதுறை ஆதீன வித்துவானாகவும், தமிழக அரசின் அரசவைக் கவிஞராகவும், காஞ்சி காமகோடி பீடத்தின் ஆஸ்தான வித்துவானாகவும் நியமிக்கப்பட்டார்.

மாதுலிகா, ஓம்காளி, வசீகரி, சோமப்பிரியா போன்ற இராகங்களை இவர் உருவாக்கியுள்ளார்.

திரைப்படத்தில் பாடல் 
1972 ஆம் ஆண்டில் வெளிவந்த தெய்வம் திரைப்படத்தில் மருதமலை மாமணியே முருகையா.. என்ற பாடலைப் பாடினார். இதனை விட "சஷ்டி விரதம்" என்ற திரைப்படத்திலும் பாடியுள்ளார்.

பட்டங்கள்
 ரஞ்சித கானமணி 1946 இல் ஆசிரியர் சித்தூர் சுப்பிரமணியம் பிள்ளையின் ஆசியுடன் பெற்றது.
 சங்கீத சக்கரவர்த்தி 1958 இல் திருவாவடுதுறை ஆதீனம் வழங்கியது.
 காந்தர் கானமணி 1969 இல் காஞ்சிப் புதுப் பெரியவர் வழங்கியது.
 தெய்வஞான இசைக்கடல் 1988 இல் சென்னை தெய்வத் தமிழ் மன்றம் வழங்கியது.

விருதுகள் 
 இசைப்பேரறிஞர் விருது, 1971; வழங்கியது: தமிழ் இசைச் சங்கம், சென்னை.
 பத்மஸ்ரீ விருது, 1976; வழங்கியது: இந்திய அரசு 
 சங்கீத நாடக அகாதமி விருது, 1978. வழங்கியது: சங்கீத நாடக அகாதமி
 சங்கீத கலாசிகாமணி விருது, 1983, வழங்கியது தி இந்தியன் ஃபைன் ஆர்ட்ஸ் சொசைட்டி
 கௌரவ முனைவர் பட்டம் 1979இல் அண்ணாமலை பல்கலைக்கழகம் வழங்கியது.

மேற்கோள்கள் 

1919 பிறப்புகள்
1989 இறப்புகள்
கருநாடக இசைப் பாடகர்கள்
இசைப்பேரறிஞர் விருது பெற்றவர்கள்
பத்மசிறீ விருது பெற்ற தமிழர்கள்
சங்கீத நாடக அகாதமி விருது பெற்றவர்கள்
20 ஆம் நூற்றாண்டுக் கருநாடக இசைக் கலைஞர்கள்
சங்கீத கலாசிகாமணி விருது பெற்றவர்கள்
சென்னைப் பாடகர்கள்
பத்மசிறீ விருது பெற்ற கலைத் துறையினர்
ஊர் பெயரால் அறியப்படும் மக்கள்
சேவை (உணவு)

சேவை என்பது தமிழ்நாட்டில், குறிப்பாக கொங்கு நாட்டில் செய்யப்படும் ஒரு இடியப்பம் அல்லது நூடில்சு போன்ற ஒரு உணவு ஆகும்.  இதை அரிசி, கோதுமை, கோழ்வரவு போன்ற தானிய மாக்கள் கொண்டு செய்யலாம்.  இது காலை உணவாகவும், மாலை உணவாகவும் உண்ணப்படுகிறது.

மேற்கோள்கள்

தமிழர் உணவுகள்
ஹைப்ரிட் தியரி (இசைத் தொகுப்பு)

அமெரிக்க இராக்கிசைக் குழுவான இலிங்கின் பார்க்கு (Linkin Park) அக்டோபர் 24, 2000 அன்று வெளியிட்ட முதல் இசைத்தொகுப்பு ஐபிரிடுத் தியரி ("Hybrid Theory") என்பது.<ref>{{citeweb|url=http://rateyourmusic.com/release/album/linkin_park/hybrid_theory/|title=Linkin Park - Hybrid Theory released October 24, 2000.|accessdate=December 23, 2007}}</ref>. இக்குழுவின் ஐந்தாண்டு வெளிப்பாட்டின் சேகரிப்பாக விளங்கிய இந்த வெளியீட்டை டான் கில்மோர் என்ற இசைத் தயாரிப்பாளர் தொகுத்து வழங்கினார். 'ஐபிரிடுத் தியரி' இரசிகர்களிடையே மிகுந்த வரவேற்பைப் பெற்றது; முதல் ஆண்டிலேயே 4.8 மில்லியனுக்கும் மேற்பட்ட ஒலி நாடாக்களை விற்பனை செய்து அரிய செயல் படைத்தது. இந்தக் குழு, 2001 ஆம் ஆண்டில் மிகப் பிரபலமாக இருந்த இந்த இசை வெளியீட்டின் முக்கிய பாடல்களாக "கிராலிங்", "ஒன் இசுட்டெப்புக் குளோசர்" போன்றவை திகழ்ந்தன. மேலும் இந்த தொகுப்பில் இருந்து எடுக்கப்பட்ட மற்ற தனிப்பாடல்கள் டிராகுலா 2000 , லிட்டில் நிக்கி , வாலேண்டின் போன்ற படங்களில் வெளியாயின. சிறந்த அறிமுக பாடகர், சிறந்த இராக்கிசைத் தொகுப்பு, சிறந்த ஃகார்ட்டு இராக்கிசை (கிராலிங்) ஆகிய மூன்று தரப்புகளிலும் ஐபிரிடுத் தியரி , கிராமி விருதுக்கு பரிந்துரைக்கப் பட்டிருந்தது. "இன் தி எண்டுக்காக ", எம்டிவி (MTV) இந்த இசைக்குழுவுக்கு சிறந்த இராக்கிசை வீடியோ, சிறந்த இயக்குநர் ஆகிய விருதுகளை வழங்கியது. சிறந்த ஃகார்ட்டு இராக்கு ஆட்டத்திற்காக கிராமி விருதை பெற்ற ஐபிரிடுத் தியரி இசை வட்டாரத்தில் எல்லோர் கவனத்தையும் தன பால் இழுத்தது.

ஓஸ்பெஸ்ட், பாமிலி வால்யூஸ் டூர், KROQ அல்மோஸ்ட் அகௌச்டிக் கிறித்துமசு போன்ற பெரிய அளவு நிகழ்ச்சிகளில் பங்கேற்றுக்கொள்ள இலிங்கின் பார்க்குக்கு அழைப்புகள் வந்து குவிந்தன. சைப்பிரசு ஃகில், அடேமா, சுனூப்பு டாக் போன்ற புகழ் பெற்ற இசைக் கலைஞர்களை கொண்டு, 0}ப்ரொஜெக்ட் ரேவோல்யூசன் என்ற சொந்த சுற்று பயணத்தையும் மேற்கொண்டது இந்த குழு. ஒரே ஆண்டில் 320 க்கும் மேற்பட்ட நிகழ்ச்சிகளில் பங்கேற்றுக்கொண்டது இந்தக்குழு. நவம்பர் 2001 ஆம் ஆண்டு வெளிவந்த பிராட் பார்ட்டி அட் தி பான்கேக் பெஸ்டிவல் , என்ற DVDயில் இந்தக் குழுவின் நிகழ்ச்சிகளும் அனுபவங்களும் முதன் முதலில் பதிவு செய்யப்பட்டன. பழைய பேசுக் கிட்டார் கலைஞர் பீனிக்சுக் குழுவுடன் மீண்டும் ஒன்று சேர்ந்தவுடன், ஐபிரிடுத் தியரி , [[ஹைப்ரிட் தியரி EP|'ஐபிரிடுத் தியரி EP]] உடன் புது கலப்பு இசைகளை சேர்த்து "இரீஅனிமேசன் என்ற புது தொகுப்பை உண்டாக்கினர். ரீஅனிமேஷன் ஜூலை 30, 2002, அன்று வெளிவந்தது. இதில் ப்ளாக் தோட், ஜோனதன் டேவிஸ், ஆரோன் லூயிஸ் போன்ற கலைஞர்களும் இடம்பிடித்தனர். பில்போர்டு 200இல், தனது முதல் வாரத்தில், ரீஅனிமேசன்'' இரண்டாம் இடத்தை பிடித்தது. முதல் வாரத்திலேயே 270,000 ஒலி நாடாக்களை விற்பனை செய்த பெருமையையும் இது பெற்றுள்ளது.

இலிங்கின் பார்க்குக் குழு
கீழே தரப்பட்டுள்ள தகவல்கள் இசைத்தட்டு வெளியீட்டின் பின் கொடுக்கப்பட்ட தகவல்கள் ஆகும்.
செசிட்டர் பென்னிங்டன் – முதல் பாடகர்
ரோப் பூர்டன் – உருளிமுரசு, தட்டு வாத்தியம், பின்குரல் பாடகர்
பிரேடு டெல்சன் இலீடுக் கிடார், பின்குரல் பாடகர்
டேவிடு "பீனிக்சு" பார்ரெல் – பேசுக் கிடார், பின்குரல் பாடகர்
திரு. ஃகான் – தர்ன்டேபிள்சு, புரோக்ராமிங், சாம்ப்ல்சு, பின்குரல் பாடகர் 
மைக்கு சிநோடா –முதல் பாடகர், இரிதம் கிடார், சாம்ப்ல்சு, கிபோர்டு

வெளி இணைப்புகள்

மேற்கோள்கள்

லிங்கின் பார்க் இசைத்தொகுப்புகள்
வசிட்டரும் அருந்ததியும்

வசிட்டரும் அருந்ததியும் (Mizar and Alcor) சப்தரிசி மண்டலத்தின் ஒரு பகுதியான விண்மீன் குழுவாகும். சப்தரிசி மண்டலம் வடக்கு வானில் இரவு நேரத்தில் மிக எளிதாக அடையாளம் காணக்கூடிய நட்சத்திரக் கூட்டங்களில் ஒன்று. அதன் ஒரு பகுதியான வசிட்டர் விண்மீண் குடும்பத்தில் நான்கு விண்மீன்களும் அருந்ததி விண்மீன் குடும்பத்தில் இரண்டு விண்மீன்களும் உள்ளன.

புராணக் கதை
புராதன காலத்தில் பூமியில் வாழ்ந்ததாக கூறப்படும் மிகச் சிறந்த பிரம்மரிசிகள் (முனிவர்கள்) ஏழு பேரும் (சப்த ஏழு) வானில் நட்சத்திரங்களாக ஒளி வீசுகிறார்கள். அந்த பிரம்மரிசிகள் கிரது, புலஹ, புலஸ்த்ய, அத்திரி, அங்கிரஸ், வசிட்டர், மரீசி என்பனவாகும். இந்த சப்தரிசி மண்டலத்தில் ஏழு நட்சத்திரத்தில் ஒரு நட்சத்திரத்திற்கு அருகில் எட்டாவதாக இன்னும் ஒரு நட்சத்திரம் உண்டு. அந்த இரண்டு நட்சத்திரங்கள் வசிட்டரும் அவர் மனைவி அருந்ததியும் என்றும் ஐதீகம் உண்டு. 
ஏனைய ஆறு ரிசிகள் சபலத்தால் ரம்பா, மேனகை, ஊர்வசி போன்ற வான தேவதைகளிடம் நிலை தடுமாறியிருந்தவர்கள். இவர்களின் மனைவிமார்களும் இந்திரனைப் பார்த்து தன்னிலை மறந்தவர்கள். ஆனால் வசிட்டரும், அருந்ததியும் விதிவிலக்கானவர்கள். எனவே அவர்கள் எப்போதும் இணைந்தே இருக்கிறார்கள். அவர்களைப் பார்த்து வாழ்க்கையில் இணைபிரியாது வாழவேண்டும் என்பதற்காய் திருமணங்களின் போது புதுமணத் தம்பதிகளுக்கு வானில் அருந்ததி பார்த்து ஆசி பெறும் விழுமிய நிகழ்வும் நடைபெறுகின்றது.

வானியல் சான்றுகள்
வானியலில் வசிட்டர் நட்சத்திரம் மிஸார் எனவும், அருந்ததி அல்கோர் எனவும் அழைக்கப்படுகிறது. வசிட்டரும், அருந்ததியும் இரட்டை நட்சத்திரங்கள் அல்ல. ஆனால் ஒவ்வொன்றும் தனித்தனியே இரட்டை நட்சத்திரங்கள். அதிலும் மிஸார் என அழைக்கப்படும் வசிஷ்ட நட்சத்திரம் தான் வானியல் வரலாற்றில் முதலில் கண்டுபிடிக்கப்பட்ட இரட்டை நட்சத்திரம். 35,000 மில்லியன் மைல்கள் இடைவெளியில் மிஸார் ஏ, மிஸார் பி என்ற இரு நட்சத்திரங்களும் ஒன்றை ஒன்று சுற்றிக் கொள்கின்றன.

சப்தரிசி மண்டலத்தில் உள்ள ஏழு நட்சத்திரங்களும் வெறுபட்ட தன்மையுடையன. துபே, அல்கெய்ட், மிஸார் மேராக், ஃபெக்டா, மெக்ரஸ் வரிசையில் ஒன்றைவிட ஒன்று மங்கலானது. துபே சற்று செம்மஞ்சள் நிறம் கொண்ட 5000 பாகை செல்சியஸ் வெப்ப நிலை கொண்டதாகும். மற்றவை வெண்மை நிறமுடைய 18,000 பாகைக்கும் மேலான வெப்ப நிலை உள்ளவை. சப்தரிசி மண்டலத்தில் உள்ள ஒவ்வொரு நட்சத்திரமும் வெற்வேறான திசைகளில் அதிவேகமாகப் பயணம் செய்கின்றன.

சப்தரிசி மண்டலத்தின் முதல் இரண்டு நட்சத்திரங்களான துபே, மெராக்சையும் இணைக்கும் கற்பனைக்கோடு தற்போதுள்ள துருவ நட்சத்திரமான போலாரிஸ்க்கை காட்டுவதனால் இவற்றை காட்டிகள் என அழைக்கப்படுகின்றது. பூமியின் சுழற்சி அச்சு இதனை நோக்கித் தான் அமைந்துள்ளது. இதனால் மற்ற நட்சத்திரங்கள் பூமியின் நகர்வுக்கு ஏற்ப இடம் மாறினாலும் துருவ நட்சத்திரம் ஒரே இடத்தில் தான் இருக்கும்.

இவற்றையும் பார்க்கவும் 
 சைவத் திருமணச் சடங்கு

மேற்கோள்கள்

விண்மீன்கள்
தமிழர் வானியல்
கண்ணகி பூங்கா

கண்ணகி பூங்கா என்பது திருச்சிராப்பள்ளியில் அமைந்துள்ள பாரத மிகு மின் நிறுவனம் வளாகத்தில் அமைந்துள்ள சிறப்புப் பூங்காவாகும். இது மக்களின் வருகைக்காக சுதந்திர தினம், குடியரசு தினம் போன்ற அரசு விடுமுறை நாட்களின்போது மட்டும் திறக்கப்பாடும்.

மேற்கோள்கள் 

தமிழ்நாட்டுப் பூங்காக்கள்
திருச்சிராப்பள்ளி
குவின்டின் ஹொக்

குவின்டின் ஹொக்  (Quintin Hogg  , பிறப்பு: பிப்ரவரி 14 1845, இறப்பு: சனவரி 17 1903),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1868/69 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

வெளி இணைப்பு
குவின்டின் ஹொக்   - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி திசம்பர் 9, 2011.

மேற்கோள்கள்

இங்கிலாந்துத் துடுப்பாட்டக்காரர்கள்
1845 பிறப்புகள்
1903 இறப்புகள்
புத்தாயிரம் பூங்கா

புத்தாயிரம் பூங்கா திருச்சிராப்பள்ளி பாரத மிகு மின் நிறுவன வளாகத்தில் அமைந்துள்ள பொதுமக்களுக்கான கேளிக்கைப் பூங்காவாகும். இது ஒய்வு பெற்ற பெல் ஊழியர்களால் நிர்வகிக்கப்படுகிறது. வாரநாட்களில் மாலை நேரங்களிலும், வார இறுதி நாட்களில், பகலில் இருந்து இரவு வரைக்கும் இப்பூங்கா செயல்படும். பெரியவர்களுக்கு ரூ.2, சிறியவர்களுக்கு ரூ.1 மற்றும் இரயில் பயணத்திற்கு ரூ.5 வசூலிக்கப்படுகிறது.

கூறுகள்
 ஓய்வெடுக்கும் இடங்கள்
 பறவைகள் பெட்டகம்
 மான்கூட்ட வெளிகள்
 சிறுவர்களுக்கான விளையாட்டுத் திடல்கள்
 இருப்புப்பாதை மற்றும் கட்டண இரயில் சேவை

ஊடகக் காட்சியகம் 

தமிழ்நாட்டுப் பொழுதுபோக்குப் பூங்காக்கள்‎
திருச்சிராப்பள்ளி
திருத்தந்தையின் வழுவாவரம் வரம்

திருத்தந்தையின் வழுவாவரம் அல்லது திருத்தந்தையின் தவறா வரம் என்பது திருத்தந்தை தமது பதவியின் காரணமாக அனைத்துக் கிறிஸ்தவ விசுவாசிகளின் உச்ச நிலை மேய்ப்பரும் ஆசிரியரும் என்ற முறையில் நம்பிக்கை மற்றும் அறநெறி சார்ந்தவற்றில் கடைப்பிடிக்கப்படவேண்டிய ஒரு கோட்பாட்டை வரையறுத்துப் பிரகடனம் செய்யும்போது தமது போதனையில் தவறிழைக்காமல் கடவுளால் காக்கப்படுவார் என்னும் கத்தோலிக்க திருச்சபையின் நம்பிக்கை ஆகும். இக்கொள்கை பல நூற்றாண்டுகளாக இருந்து வந்தாலும், குறிப்பாக கத்தோலிக்க மறுமலர்ச்சியில் மிகுதியாக நம்பப்பட்டாலும், 1869–1870இல் நடைபெற்ற முதலாம் வத்திக்கான் பொதுச்சங்கத்தில் திட்டவட்டமாக வரையறுக்கப்பட்டது.

திருத்தந்தை தனது வழுவாவரத்தால் வரையறுத்துப் பிரகடனம் செய்வது திருச்சபையின் ஆசீரியத்தில் அடங்கும். ஆயர்கள் ஒரு பொதுச் சங்கத்தில் ஒன்றுக்கூடி அறிக்கையிடும்போதும், உலகம் முழுவதும் பரவியுள்ள ஆயர்கள் தங்களுக்குள்ளும் திருத்தந்தையோடும் இணைந்து விசுவாசம் அல்லது அறநெறிக் காரியங்களை அதிகாரபூர்வமாகப் போதித்து குறிப்பிட்ட ஒரு கோட்பாட்டை அறுதியாகக் கடைப்பிடிக்கவேண்டும் என்று உடன்படும் போது அவர்களும் வழுவாவரம் பெற்றுள்ளனர் என நம்பப்படுகின்றது.

கத்தோலிக்கரின் மறுப்பு 
திருத்தந்தையின் வழுவாவரம் பற்றிய கருத்து முதலில் திருத்தந்தையர்களாலேயே ஏற்கப்படவில்லை. 13ம் நூற்றாண்டில் பீட்டர் ஒலிவியினால் கற்பிக்கப்பட்டு, 14ம் நூற்றாண்டில் பிரான்சிஸ்கன் ஆன்மீகத்தினரால் முன்னெடுக்கப்பட்ட தவறா வரம் பற்றிய திருத்தந்தை மூன்றாம் நிக்கலசின் அறிக்கையினை திருத்தந்தை இருபத்திரெண்டாம் யோவாம் ஏற்க மறுத்தார்.

விசுவாசக் கோட்பாடு 
முதலில் திருத்தந்தையின் தவறா வரம் என்பதன் பொருள் சரியான முறையில் புரிந்துகொள்ளப்படாததால், பலரும் இதனை ஏற்க மறுத்தனர். ஒழுக்கம் மற்றும் ஆன்மீகம் ஆகியவைத் தொடர்பான அதிகாரப்பூர்வ போதனைகளை வழங்கும்போது திருத்தந்தை வழுவாவரம் உடையவர் என்னும் கருத்து பின்னாட்களில் ஏற்றுகொள்ளப்பட்டது. இது திருத்தந்தை ஒன்பதாம் பயஸால் கூட்டப்பட்ட முதல் வத்திக்கான் சங்கத்தில் விசுவாசக் கோட்பாடாகவும் அறிக்கையிடப்பட்டது.

குறிப்புகள்

வெளி இணைப்புகள்
Online Version of the book The true and the fals infallibility of the Popes (1871)  by Bishop Joseph Fessler (1813-1872), Secretary-General of the First Vatican Council.
Universal Catechism of the Catholic Church on Infallibility (Holy See official website)

Catholicregister.org  News article from the Catholic Register on "Rethinking Papal Infallibilty".

திருத்தந்தையர்கள்
திருப்பீடம்

de:Unfehlbarkeit
கோபி கலை மற்றும் அறிவியல் கல்லூரி

கோபி கலை அறிவியல் கல்லூரி தமிழ் நாட்டில் கோபிசெட்டிபாளையத்தில் உள்ள ஒரு கலை அறிவியல் கல்லூரி ஆகும். ஆண், பெண் இருபாலர் பயிலும் கல்லூரி ஆகும். இக்கல்லூரி அரசு உதவி பெறும் & உதவிபெறாப் பிரிவுகள் என இரண்டு பகுதிகளாக இயங்கி வருகிறது‌.  கோபி பகுதிவாழ் மக்களுக்காகவும் அதன் சுற்றுப்புறக் கிராமமக்களின் மேற்படிப்பிற்காகவும் 1968 - ஆம் ஆண்டு தொடங்கப்பட்டது. இக்கல்லூரிக்கு 1987 ஆம் ஆண்டு முதல் தன்னாட்சித் தகுதி வழங்கப்பட்டது. இது பாரதியார் பல்கலைக்கழகத்துடன் இணைக்கப்பட்டுள்ளது.

படிப்புகள் 
இங்கு பதினெட்டு இளங்கலைப் படிப்புகளும்,பதினாறு முதுகலைப் படிப்புகளும் பயிற்றுவிக்கப்படுகின்றன.

வரலாறு 
இக்கல்லூரி 1968 ஆம் ஆண்டு தொடங்கப்பட்டது

இருப்பிடம் 
இக்கல்லூரி  கோபி பேருந்து நிலையத்திலிருந்து மேற்கே மூன்று கிலோமீட்டர் தொலைவில் சத்தியமங்கலம் செல்லும் பாதையில் அமைந்துள்ளது.

மேற்கோள்கள்
அதிகாரப்பூர்வ இணையத்தளம்

தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பாரதியார் பல்கலைக்கழக இணைவுக்கல்லூரிகள்
ஈரோடு மாவட்டத்திலுள்ள தனியார் கலைக் கல்லூரிகள்